./data/phi0914/phi00139/phi0914.phi00139.perseus-lat1.xml
Titus Livius (Livy)
decem  adparatos       deinde ludos M Fulvius , quos voverat Aetolico bello, fecit   multi artifices ex Graecia venerunt       honoris eius causa  athletarum  quoque certamen tum primo Romanis spectaculo fuit, et venatio data       leonum et pantherarum, et prope huius saeculi copia ac varietate ludicrum       celebratum est   novemdiale deinde sacrum       tenuit, quod in Piceno per triduum lapidibus pluverat, ignesque caelestes       multifariam orti adussisse complurium levi adflatu vestimenta maxime dicebantur             addita et unum diem supplicatio est ex       decreto pontificum, quod aedis Opis in Capitolio de caelo tacta erat  hostiis       maioribus consules procurarunt urbemque lustraverunt   sub idem tempus et ex Umbria nuntiatum est semimarem duodecim ferme       annos natum inventum  id prodigium abominantes arceri Romano agro necarique quam       primum iusserunt